Ministerul Sănătăţii ia măsuri extreme în criza medicamentelor pentru cancer şi vrea să interzică o vreme exporturile de tratamente care nu se găsesc mai întâi în farmaciile de la noi. Măsura a mai fost luată si cu patru ani în urmă, fără rezultate pozitive însă.

Ministrul Sănătății, Sorina Pintea, a pus vineri în dezbatere publică, pentru zece zile, un ordin de ministru prin care interzice exportul medicamentelor pentru bolnavii de cancer.

În acest moment, în România există o criză a citostaticelor, iar pacienții, împreună cu familiile lor, sunt nevoiți să își procure pe cont propriu dozele necesare. Așa că unii își caută salvarea în străinătate, în vreme ce alții apelează la ONG-urile specializate.

Până acum, lipsesc 12 medicamente pentru tratamentul cancerului, iar estimările arată că dacă nu se vor lua urgent măsuri, numărul dozelor lipsă va crește până la 40, în numai trei luni.

Editare web: D.C.